SOK:N RAPORTOINTIJÄRJESTELMÄ – toimittajan sitoumus

Toimittaja saa allekirjoittamalla tämän sitoumuksen mahdollisuuden raportoida tiettyjä tuotteiden toteutuneeseen menekkiin, ja SOK:n Toimittajan tuotteille ennustamaan menekkiin liittyviä, S-ryhmän TAHTI-raportointijärjestelmässä, tai mahdollisessa myöhemmässä muussa vastaavassa järjestelmässä, esim. SAP (”TAHTI -raportointijärjestelmä”) kulloinkin tarjolla olevia tietoja (”Tiedot”).

Toimittaja vastaa siitä, että Toimittajalla ja kullakin Toimittajan edustajalla, joka käyttää TAHTI-raportointijärjestelmää, on henkilökohtainen käyttäjätunnus etäyhteyteen ja TAHTI-raportointijärjestelmään. Käyttäjätunnus haetaan SOK:lta. Toimittaja vastaa siitä, että henkilökohtainen käyttäjätunnus poistetaan ilmoittamalla siitä SOK:lle, kun käyttöoikeuden haltija poistuu Toimittajan palveluksesta tai ei muusta syystä enää tarvitse sitä.

Toimittaja maksaa SOK:lle etäyhteyspalvelusta kulukorvauksen, jonka määrä sitoumuksen allekirjoitushetkellä on 25 € (alv 0 %) kuukaudessa per käyttöoikeus.

Tietojen luovuttaminen tai muu ilmaiseminen, erikseen tai muuhun tietoon yhdistettynä, muille kuin Tietoja Toimittajan lukuun prosessoivalle taholle, tai kilpailulakien vastaisesti, on kielletty. SOK voi yksittäistapauksessa perustellusta syystä kieltää Tietojen luovuttamisen tai muun ilmaisemisen tietylle Tietoja Toimittajan lukuun prosessoivalle taholle. Selvyyden vuoksi todetaan, että Tietojen suora tai epäsuora luovuttaminen tai muu ilmaiseminen S-ryhmän suoralle tai epäsuoralle kilpailijalle tai potentiaaliselle kilpailijalle on kaikissa tapauksissa kielletty. Toimittajan ja Toimittajan lukuun Tietoja prosessoivan tahon on pidettävä kaikki Tiedot ja niistä prosessoidut tiedot salassa. Toimittaja on velvollinen edellyttämään Tietoja Toimittajan lukuun prosessoivalta taholta samansisältöistä sitoumusta, kuin mihin Toimittaja on tässä sitoumuksessa sitoutunut. Lisäksi Toimittaja vastaa siitä, että Tietoja Toimittajan lukuun prosessoiva taho tuhoaa Tiedot ja kaikki kopiot niistä, kun Tietojen prosessoiminen on päättynyt.

Mikäli Toimittaja rikkoo tätä sitoumusta, SOK tai muut S-ryhmään kuuluvat yhteisöt voivat kieltäytyä luovuttamasta Toimittajalle Tietoja.

Toimittaja on velvollinen korvaamaan S-ryhmälle tämän sitoumuksen rikkomisesta aiheutuvat vahingot ja kulut.

Tämä sitoumus on voimassa toistaiseksi ja päättyy, kun Toimittaja on pyytänyt lopetettavaksi kaikki sen edustajien käytössä olleet käyttäjätunnukset. Tietojen salassapitovelvollisuus jatkuu tämän sitoumuksen päättymisen jälkeenkin.

Tämä sitoumus on erottamaton osa SOK:n ja Toimittajan välillä allekirjoitettua hankintapuitesopimusta.

|  |  |  |
| --- | --- | --- |
| [Paikka ja aika] |  | [Paikka ja aika] |
| Toimittaja |  | Toimittaja |
| [Yrityksen nimi ja y-tunnus] |  | [Yrityksen nimi ja y-tunnus] |
|  |  |  |
|  |  |  |
| [Nimenselvennys] |  | [Nimenselvennys] |
| [Asema] |  | [Asema] |
|  |  |  |